

**REPUBLIKA HRVATSKA**

**KOPRIVNIČKO - KRIŽEVAČKA ŽUPANIJA**

**OPĆINA KLOŠTAR PODRAVSKI**

**Općinski načelnik**

KLASA:240-01/25-01/01

URBROJ:2137-16-01/01-25-01

Kloštar Podravski, 6. ožujka 2025. godine

Na temelju članka 14. Zakona o zaštiti od požara („Narodne Novine" broj 92/10. i 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2025.godini (Zaključak,KLASA:022-03125-07/38, URBROJ:50301-29123-25-2,od 27. veljače 2025.) i članka 46. Statuta Općine Kloštar Podravski (,,Službeni glasnik Koprivničko-križevačke županije" broj 4/21), općinski načelnik Općine Kloštar Podravski, dana 6. ožujka 2025. godine donosi

**ODLUKU**

**o ustrojavanju Motriteljsko – dojavne službe za 2025. godinu**

# Članak 1.

Ovom Odlukom ustrojava se Motriteljsko – dojavna služba za područje Općine Kloštar Podravski (u daljnjem tekstu: Služba), s ciljem pravovremenog otkrivanja i dojave požara na području Općine Kloštar Podravski u razdoblju od 1. lipnja do 30. rujna tekuće godine u vrijeme vrlo velike i velike opasnosti od nastanka požara.

Članak 2.

Motrenje, ophodnju i dojavu u smislu članka 1. ove Odluke provode:

* VZO Kloštar Podravski (DVD Kloštar Podravski, DVD Kozarevac i DVD Prugovac),
* Službe zaštite u pravnim osobama s povećanom opasnošću za nastajanje i širenje požara,
* Ophodnje i motritelji Hrvatskih šuma d.o.o. – UŠP Koprivnica – Šumarije Kloštar Podravski,
* Općina Kloštar Podravski – Komunalni redar.

Članak 3.

Radi provedbe mjera iz članka 1. ove odluke, VZO Kloštar Podravski i Komunalni redar Općine Kloštar Podravski, u dane kada je proglašena vrlo velika ili velika opasnost za nastajanje i širenje šumskih požara, organizira se stalno dežurstvo u vremenu od:

* 14:00 – 20:00 sati radnim danom i subotom,
* 10:00 – 20:00 sati nedjeljom i blagdanima.

Članak 4.

U slučaju požara, dojave se vrše na brojeve telefona županijskog Vatrogasnog operativnog centra (ŽVOC) Koprivničko - križevačke županije **193** ili MUP – Područni ured civilne zaštite Varaždin – Služba civilne zaštite Koprivnica **112** (Županijski centar 112).

Osim u ŽVOC – u i Županijskom centru 112, dežurstvo se organizira i u VZO Kloštar Podravski u vremenu od:

* 00:00 – 24:00 sata.

Dojava požara VZO Kloštar Podravski obavlja se na broj telefona vatrogasnog zapovjednika: **Darijo Šogorić, MOB: 098 188 3118.**

Dojave koje zaprimi VZO Kloštar Podravski i Županijski centar 112 prosljeđuju se u ŽVOC koji angažira potrebne snage za gašenje požara te kontinuirano izvješćuje Županijski centar 112 i PU Koprivničko - križevačku, a prema potrebi i druge službe.

Članak 5.

Ova Odluka stupa na snagu danom donošenja, a objavit će se na Internet stranicama Općine Kloštar Podravski.

OPĆINSKI NAČELNIK:

Siniša Pavlović